ՀՀ ՊՆ ղեկավար կազմում, ԶՈւ գլխավոր շտաբում այնքան զբաղեցրած պաշտոններին չհամապատասխանող անձինք կան, որ եթե երեքի փոխարեն երեսունը կամ երեք հարյուրն էլ պաշտոններից ազատվեն, նույնիսկ արդարադատության առաջ կանգնեցվեն՝ անգործության կամ հանցագործությունների ամբաստանությամբ, դժվար թե զարմացող գտնվի: Վատ է միայն այն, որ բովանդակ ՊՆ-ում, զինվորների դիակների ետեւում թաքնվող անհամար գեներալների թվում չգտնվեց գոնե մեկը, որ սեփական հրաժարականի դիմում ներկայացներ՝ ապրիլյան տասնյակ զոհերին ի տես: Նման վարքի համար առանձնակի մտավոր, հոգեւոր ու բարոյական անկման պետք է հասած լինել, ինչը, երեւում է՝ տարածված մի բան է ՀՀ ՊՆ ղեկավար կազմում եւ ոչ միայն: